Kauppa- ja yhteistyösopimuksen 8 artiklan 1 kohdan o alakohdalla perustetussa tieliikenteen erityiskomiteassa unionin puolesta esitettävän kannan teknisiin ja menettelyllisiin eritelmiin, jotka koskevat sisämarkkinoiden tietojenvaihtojärjestelmän, jäljempänä ’IMI-järjestelmä’, käyttöä Yhdistyneessä kuningaskunnassa, ja niiden kustannusten määrittämiseen, joista Yhdistyneen kuningaskunnan on vastattava, on perustuttava tämän päätöksen liitteenä olevaan tieliikenteen erityiskomitean päätösluonnokseen.

(5)Kuten kauppa- ja yhteistyösopimuksen liitteen 31 osassa A olevan 2 jakson 7 artiklan 6 kohdassa määrätään, osapuolten olisi osallistuttava IMI-järjestelmän toimintakustannuksiin. Tieliikenteen erityiskomitean olisi määritettävä kustannukset, joista kunkin osapuolen on vastattava. Näin ollen on aiheellista määrittää maksuosuus, jonka Yhdistynyt kuningaskunta suorittaa unionin talousarvioon korvatakseen osallistumisestaan IMI-järjestelmään syntyvät kustannukset, ja siihen liittyvät säännöt. Maksuosuus koostuu kahdesta osasta: kehittämiskustannuksista (kertaluonteinen maksu) ja vuotuisista ylläpitokustannuksista (vuotuinen maksu).

(1)Kuten kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan a alakohdassa määrätään, toisen osapuolen alueelle sijoittautuneen liikenteenharjoittajan velvollisuus toimittaa viimeistään lähettämisen alkaessa sen osapuolen tai unionin tapauksessa sen jäsenvaltion kansallisille toimivaltaisille viranomaisille, johon kuljettaja lähetetään, työntekijän lähettämistä koskeva ilmoitus käyttämällä 2 päivästä helmikuuta 2022 Euroopan parlamentin ja neuvoston asetuksella (EU) N:o 1024/2012 perustettuun sisämarkkinoiden tietojenvaihtojärjestelmään, jäljempänä ’IMI-järjestelmä’, liitettyä julkisen käyttöliittymän monikielistä vakiomuotoista lomaketta. Toimivaltainen viranomainen voi olla mikä tahansa kansallisella, alueellisella tai paikallistasolla perustettu elin, joka on rekisteröity IMI-järjestelmään ja jolla on joidenkin säännösten soveltamiseen liittyviä erityisiä velvollisuuksia.

On aiheellista julkaista tieliikenteen erityiskomitean päätös Euroopan unionin virallisessa lehdessä sen jälkeen, kun se on hyväksytty.

Päätös, joka tieliikenteen erityiskomitean on määrä antaa, on säädös, jolla on oikeusvaikutuksia. Suunnitellulla säädöksellä ei täydennetä eikä muuteta kauppa- ja yhteistyösopimuksen institutionaalisia rakenteita. Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään neuvoston päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

Kauppa- ja yhteistyösopimuksen liitteen 31 osassa A olevan 2 jakson 7 artiklan 5 kohdan mukaan tieliikenteen erityiskomitea vahvistaa IMI-järjestelmän käyttöä Yhdistyneessä kuningaskunnassa koskevat tekniset ja menettelylliset eritelmät. Ehdotettuun erityiskomitean päätökseen sisältyvät tarvittavat eritelmät, joiden avulla tieliikenteen harjoittajat ja kansalliset viranomaiset voivat olla yhteydessä IMI-järjestelmään. Tämän ansiosta tieliikenteen harjoittajat voivat toimittaa lähetysilmoituksensa IMI-järjestelmän kautta ja kansalliset viranomaiset voivat osallistua hallinnolliseen yhteistyöhön, joka on tarpeen kuljettajien lähettämistä koskevien sääntöjen tavoitteiden saavuttamiseksi. Kyseiset eritelmät on mukautettu kauppa- ja yhteistyösopimuksen puitteisiin komission täytäntöönpanopäätöksestä (EU) 2021/2179.

Sisämarkkinoiden tietojenvaihtojärjestelmä, jäljempänä ’IMI-järjestelmä’, perustettiin asetuksella (EU) N:o 1024/2012. Yksi sen toiminnoista mahdollistaa lähettämisilmoitusten käsittelyn direktiivissä 96/71/EY, direktiivissä 2014/67/EU ja direktiivissä (EU) 2020/1057 vahvistettujen sääntöjen mukaisesti. Kyseisten sääntöjen tarkoituksena on vahvistaa luettelo työoloista, jotka lähetetyille työntekijöille on taattava vastaanottavassa maassa. Euroopan unionin ja Yhdistyneen kuningaskunnan välisen kauppa- ja yhteistyösopimuksen liitteessä 31 (sen osassa A olevan 2 jakson 6 artiklan 1 kohdan a alakohdassa) määrätään, että toisen osapuolen alueelle sijoittautuneen liikenteenharjoittajan pitäisi toimittaa viimeistään lähettämisen alkaessa sen osapuolen tai unionin tapauksessa sen jäsenvaltion kansallisille toimivaltaisille viranomaisille, johon kuljettaja lähetetään, työntekijän lähettämistä koskeva ilmoitus. Tässä on käytettävä 2 päivästä helmikuuta 2022 alkaen IMI-järjestelmään liitettyä julkisen käyttöliittymän monikielistä vakiomuotoista lomaketta.

EUROOPAN KOMISSIO Bryssel 28.7.2022 COM(2022) 363 final LIITE ehdotukseen NEUVOSTON PÄÄTÖS tieliikenteen erityiskomiteassa Euroopan unionin puolesta esitettävästä kannasta teknisiin ja menettelyllisiin eritelmiin, jotka koskevat sisämarkkinoiden tietojenvaihtojärjestelmän käyttöä Yhdistyneessä kuningaskunnassa, ja osallistumiseen siitä aiheutuviin kustannuksiin



LIITE Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksella perustetun

tieliikenteen erityiskomitean päätös N:o X/2022, tehty …, teknisistä ja menettelyllisistä eritelmistä, jotka koskevat sisämarkkinoiden tietojenvaihtojärjestelmän (IMI) käyttöä Yhdistyneessä kuningaskunnassa, Yhdistyneen kuningaskunnan osallistumisesta kauppa- ja yhteistyösopimuksen liitteen 31 osassa A olevan 2 jakson 6 artiklassa tarkoitettuun hallinnolliseen yhteistyöhön sekä maksuosuudesta, jolla Iso-Britannian ja Pohjois-Irlannin yhdistynyt kuningaskunta osallistuu unionin yleiseen talousarvioon niiden kustannusten osalta, jotka syntyvät sen osallistumisesta IMI-järjestelmään, ja maksuosuuteen liittyvistä säännöistä TIELIIKENTEEN ERITYISKOMITEA, joka ottaa huomioon Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’kauppa- ja yhteistyösopimus’, ja erityisesti sen liitteen 31 osassa A olevan 2 jakson 7 artiklan 5 kohdan ja 6 kohdan, sekä katsoo seuraavaa: 1) liitteen 31 osassa A olevan 2 jakson 6 artiklan 1 kohdan a alakohdassa määrätään, toisen osapuolen alueelle sijoittautuneen liikenteenharjoittajan olisi toimitettava viimeistään lähettämisen alkaessa sen osapuolen tai unionin tapauksessa sen jäsenvaltion kansallisille toimivaltaisille viranomaisille, johon kuljettaja lähetetään, työntekijän lähettämistä koskeva ilmoitus käyttämällä 2 päivästä helmikuuta 2022 asetuksella (EU) N:o 1024/2012, jäljempänä ’IMI-asetus’, perustettuun sisämarkkinoiden tietojenvaihtojärjestelmään, jäljempänä ’IMI-järjestelmä’, liitetyn julkisen käyttöliittymän monikielistä vakiomuotoista lomaketta. Toimivaltainen viranomainen voi olla mikä tahansa kansallisella, alueellisella tai paikallistasolla perustettu elin, joka on rekisteröity IMI-järjestelmään ja jolla on joidenkin säännösten soveltamiseen liittyviä erityisiä velvollisuuksia. 2)Kuten kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan c alakohdan toisessa alakohdassa määrätään, IMI-järjestelmän apua sijoittautumisosapuolen tai unionin tapauksessa sijoittautumisjäsenvaltion toimivaltaisilta viranomaisilta, mikäli liikenteenharjoittaja ei toimita pyydettyä asiakirja-aineistoa kahdeksan viikon kuluessa pyynnön päivämäärästä. 3) Kolmannet maat voivat käyttää IMI-järjestelmää, jos IMI-asetuksen 23 artiklassa säädetyt edellytykset täyttyvät ja jos kolmas maa, jolle annetaan pääsy IMI-järjestelmään, osallistuu IMI-järjestelmän toimintakustannuksiin. 4)Kuten kauppa- ja yhteistyösopimuksen liitteen 31 osassa A olevan 2 jakson 7 artiklan 5 kohdassa määrätään, tieliikenteen erityiskomitean olisi vahvistettava IMI-järjestelmän käyttöä Yhdistyneessä kuningaskunnassa koskevat tekniset ja menettelylliset eritelmät. Tällaiset eritelmät ovat tarpeen, jotta tieliikenteen harjoittajat ja toimivaltaiset kansalliset viranomaiset voivat olla yhteydessä IMI-järjestelmään ja tieliikenteen harjoittajat voivat näin toimittaa lähetysilmoituksensa ja toimivaltaiset kansalliset viranomaiset osallistua edellä kuvattuun hallinnolliseen yhteistyöhön. Euroopan unioni on pannut kyseiset eritelmät täytäntöön komission täytäntöönpanoasetuksella (EU) 2021/2179. 5)Kuten kauppa- ja yhteistyösopimuksen liitteen 31 osassa A levan 2 jakson 7 artiklan 6 kohdassa määrätään, osapuolten olisi osallistuttava IMI-järjestelmän toimintakustannuksiin. Tieliikenteen erityiskomitean olisi määritettävä kustannukset, joista kunkin osapuolen on vastattava. Näin ollen on aiheellista määrittää maksuosuus, jonka Yhdistynyt kuningaskunta suorittaa unionin talousarvioon korvatakseen osallistumisestaan IMI-järjestelmään syntyvät kustannukset, ja siihen liittyvät säännöt. Maksuosuus koostuu kahdesta osasta: kehittämiskustannuksista (kertaluonteinen maksu) ja vuotuisista ylläpitokustannuksista (vuotuinen maksu). ON HYVÄKSYNYT TÄMÄN PÄÄTÖKSEN: 1 artikla Yleiset toiminnot 1.Unioni varmistaa, että IMI-järjestelmään liitetty monikielinen julkinen käyttöliittymä mahdollistaa Yhdistyneen kuningaskunnan liikenteenharjoittajille seuraavat tekniset toiminnot: a)tilin perustaminen liikenteenharjoittajan varattuihin palveluihin pääsemiseksi turvallisesti;

b)käyttäjien toimintaa koskevan asianmukaisen lokikirjanpidon mahdollistaminen; c)liikenteenharjoittajaa, valtuutettuja käyttäjiä, liikenteestä vastaavaa henkilöä ja lähetettyjä kuljettajia koskevien tietojen kirjaaminen tilille; d)työntekijöiden lähettämistä koskevien ilmoitusten hallinnointi: a)kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan a alakohdassa tarkoitettujen tietojen kirjaaminen; b)sellaisen työntekijän lähettämistä koskevan ilmoituksen toimittaminen, joka sisältää a alakohdassa tarkoitetut tiedot ja kattaa vähintään yhden päivän ja enintään kuusi kuukautta; c)työntekijän lähettämistä koskevassa ilmoituksessa olevien tietojen muuttaminen niiden pitämiseksi ajan tasalla; d)työntekijän lähettämistä koskevan ilmoituksen jäljennöksen kopioiminen sähköisessä ja tulostuskelpoisessa muodossa; e)työntekijän lähettämistä koskevan ilmoituksen uusiminen; f)työntekijän lähettämistä koskevan ilmoituksen peruuttaminen; e)kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan a alakohdassa tarkoitettuja asiakirjoja koskevien pyyntöjen vastaanottaminen ja niihin vastaaminen;

f)pääsy sijoittautumisjäsenvaltion toimivaltaisten viranomaisten toimittamiin asiakirjoihin ja niiden tarkasteleminen; g)yhteydenpito sen jäsenvaltion toimivaltaisten viranomaisten kanssa, johon lähettäminen on tapahtunut; h)tiedon saaminen vastaanottavan jäsenvaltion toimivaltaisilta viranomaisilta pyynnön sulkemisesta. 2.Unioni varmistaa, että IMI-järjestelmään liitetty monikielinen julkinen käyttöliittymä mahdollistaa tekniset toiminnot, joilla yksi tai useampi Yhdistyneen kuningaskunnan toimivaltainen viranomainen voi a)ottaa vastaan työntekijöiden lähettämistä koskevia ilmoituksia; b)pyytää asiakirjoja kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan c alakohdassa tarkoitetun menettelyn mukaisesti; c)syöttää järjestelmään lopullisen arvion siitä, noudattaako liikenteenharjoittaja työntekijöiden lähettämistä koskevia sääntöjä, ja sulkea pyynnön IMI-järjestelmässä. 3.Yhdistyneen kuningaskunnan toimivaltainen viranomainen voi olla mikä tahansa kansallisella, alueellisella tai paikallistasolla perustettu elin, joka on rekisteröity IMI-järjestelmään ja jolla on kauppa- ja yhteistyösopimuksen liitteen 31 osassa A olevan 2 jakson soveltamiseen liittyviä erityisiä velvollisuuksia. Yhdistyneen kuningaskunnan toimivaltaiset viranomaiset rekisteröi IMI-järjestelmään Yhdistyneen kuningaskunnan IMI-yhteyspiste. 4.Unioni voi lakkauttaa Yhdistyneen kuningaskunnan pääsyn IMI-järjestelmään, jos Yhdistynyt kuningaskunta ei enää täytä vaatimuksia, joista säädetään IMI-asetuksen 23 artiklan 1 kohdan c alakohdassa . 2 artikla Asiakirjapyyntöihin liittyvät toiminnot 1.Julkisen käyttöliittymän avulla sen valtion toimivaltaisen viranomaisen, johon lähettäminen tapahtuu, on voitava pyytää liikenteenharjoittajaa lähettämään direktiivin kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan c alakohdan ensimmäisessä alakohdassa tarkoitettuja asiakirjoja enintään pyynnön päivämäärää edeltäviltä 12 kuukaudelta. Liikenteenharjoittajan on voitava toimittaa pyydetyt asiakirjat IMI-järjestelmään liitetyn julkisen käyttöliittymän kautta yhdessä tai useassa vaiheessa.

2.Jos liikenteenharjoittajaa pyydetään toimittamaan yksi tai useampi lisäasiakirja, joka ei ole sisältynyt 1 kohdassa tarkoitettuun pyyntöön, julkisessa käyttöliittymässä asiakirjojen toimittamiselle varattu kahdeksan viikon määräaika on laskettava alkaneeksi lisäasiakirjojen pyytämispäivästä. 3.Liikenteenharjoittajalle olisi voitava ilmoittaa IMI-järjestelmään liitetyn julkisen käyttöliittymän kautta tapauksista, joissa vastaanottava jäsenvaltio pyytää apua sijoittautumisjäsenvaltiolta. 4.Kaikkien asiakirjojen, jotka sijoittautumisjäsenvaltion toimivaltainen viranomainen on ladannut vastaanottavan jäsenvaltion toimivaltaisen viranomaisen kauppa- ja yhteistyösopimuksen liitteen 31 osassa A olevan 2 jakson 6 artiklan 1 kohdan c alakohdan nojalla esittämän avunpyynnön perusteella, on oltava näkyvissä liikenteenharjoittajan tilillä. 5.Julkisessa käyttöliittymässä on voitava ilmoittaa liikenteenharjoittajalle asiakirjapyynnön sulkemisesta ja lopullisesta tuloksesta, kun kansalliset viranomaiset ovat tarkastaneet pyydetyt asiakirjat. 6.Asiakirjapyynnöt, joita pyynnön esittänyt vastaanottavan jäsenvaltion toimivaltainen viranomainen ei ole sulkenut, suljetaan automaattisesti 24 kuukauden kuluttua pyynnön esittämisestä. 3 artikla Tietojen säilyttämiseen liittyvät toiminnot 1.IMI-järjestelmään liitetystä julkisesta käyttöliittymästä on voitava poistaa kaikki julkiseen käyttöliittymään tallennetut tiedot ja liikenteenharjoittajien tilit, kun kyseisiä tietoja ei enää tarvita niihin tarkoituksiin, joita varten ne on kerätty ja niitä on käsitelty. Julkisessa käyttöliittymässä on voitava lähettää muistutus liikenteenharjoittajalle kuljettajan henkilötietojen tarkistamiseksi ja poistamiseksi tarvittaessa. 2.Julkisesta käyttöliittymästä on voitava poistaa kyseisen julkisen käyttöliittymän kautta toimitetut työntekijöiden lähettämistä koskevat ilmoitukset automaattisesti kauppa- ja yhteistyösopimuksen liitteen 31 osassa A olevan 2 jakson 6 artiklan 5 kohdassa tarkoitetun 24 kuukauden määräajan jälkeen. 3.Jos liikenteenharjoittaja on toimittanut asiakirjat osana asiakirjapyyntöä, pyydettyjen asiakirjojen on oltava saatavilla ainoastaan niin kauan kuin on tarpeen niihin tarkoituksiin, joita varten ne on koottu, ja enintään 12 kuukauden ajan pyynnön sulkemisesta. 4 artikla IMI-järjestelmän käyttö 1.Yhdistyneen kuningaskunnan on käytettävä toimivaltaisten viranomaisten väliseen, myös henkilötietoja koskevaan, tietojenvaihtoon IMI-asetuksella perustettua IMI-järjestelmää. 2.Yhdistyneen kuningaskunnan on nimettävä IMI-yhteyshenkilö 2 artiklassa tarkoitettua hallinnollista yhteistyötä varten ja ilmoitettava siitä komissiolle tieliikenteen erityiskomitealle.